Υπολογίζεται ότι το 60% τουλάχιστον των ανθρώπων ηλικίας πάνω από τα 60 έτη έχουν εκκολπώματα. Η ακριβής αιτιολογία της πάθησης δεν έχει γίνει ακόμα πλήρως γνωστή. Φαίνεται ότι εμπλέκονται παράγοντες όπως η διατροφή του ατόμου (δίαιτα χωρίς πολλές φυτικές ίνες), τα μικρόβια που φυσιολογικά εδράζουν στο παχύ έντερο, η ανατομία και η κινητικότητα του εντέρου, γενετικοί παράγοντες κ.α.